Ryongcheon dizastro

La Ryongcheon dizastro esis fervoya dizastro qua eventis en l' urbeto di Ryongcheon (룡천), Nord-Korea proxime a la frontiero kun Chinia, ye 22 di aprilo, 2004.

La dizastro eventis kande flamigebla kargajo explozis en la fervoyo staciono ye 1300 kloki en Nord-Korea (0400 UTC). La novaji introduktesis da Sud-Koreana stacioni, qui raportis ke admaxime 3.000 personi mortis o sufris domajo. Quik pos la acidento la Nord-Koreana guvernerio tranchis telefon-linei ad altra landi en la mondo por ne savigar ad altri pri la acidento, o forsan por ne savigar a sua populo pri ol.

La dio en qua la dizastro eventis Kim Jong-il, la chefo dil lando, jus retrovenabis de vizito a Chinia. Unesme multi pensabis ke l'explozo povis esar atako a lu, ma pose ol divenis klara ke la dizastro esis nur acidento.

 Extera ligili 
(en Ido)
Unesma evaluo pri la acidento en Korea

(en la Angla)
Mystery surrounds N Korea blast (BBC)
New theory on N Korea rail blast (BBC)

Kategorio:Historio di Nord-Korea